Brand in bedwang, pad tussen Gordonsbaai, Rooiels oop | Netwerk24
Deur Malherbe Nienaber 11 Januarie 2019 12:01
Die R44 tussen Gordonsbaai en Rooiels is Vrydagoggend weer oopgestel vir verkeer nadat die brand tussen Kogelbaai en die Steenbrasriviermond in bedwang is.
Die Kaapstad-metro het teen 10:45 bevestig dat die pad vir verkeer in albei rigtings oopgestel is.
Theo Layne, woordvoerder van Kaapstad se brand-en-reddingsdienste, het om 07:30 gesê die brand aan Kaapstad se kant is grootliks in bedwang gebring en slegs enkele brandpunte het gedurende die aand opgevlam.
Mountain fire: R44 (Clarence Drive) closed between Gordons Bay and Rooi Els (in both directions).
— City of CT Alerts (@CityofCTAlerts) January 11, 2019
Brandbestryders het oornag die brand in die omgewing gemonitor en teen die oggend was net agt brandbestryders van die Kaapstad-metro nog op die toneel.
Die R44 (Clarence-rylaan) was sedert Saterdagaand tussen Gordonsbaai en Rooiels gesluit en die verkeer is op die N2 oor Sir Lowryspas herlei.
Sedert verlede Vrydagmiddag is die Kogelberg-reservaat ook weens die brand gesluit.
Catchment line to Steenbras watershed contained, (Northern slope Kogelberg Peak area) poses limited threat and @cptfrs is mopping up those lines with full contingent of resources - teams, aerial resources, tenders.
Mop-up operations continue above Harold Porter Gardens area
— VWS Wildfires (@vwsfires) January 10, 2019
Die Overstrand-munisipaliteit het om 01:30 ook bevestig dat die R43 tussen Franskraal en Masikane weer oopgestel is nadat dit die vorige aand om 20:15 weens digte rook gesluit is.
Overstrand Traffic Gansbaai update 11.01.2019 @ 01:30am
R43 between Masikane and Franskraal is OPEN to traffic.
Strong winds will increase
#wildfire risk today. Please use caution and help prevent sparking a new & damaging fire.
— Overstrand Muni (@OverstrandMuni) January 10, 2019
’n Veldbrand woed al sedert Nuwejaarsdag in die omgewing van Bettysbaai en Pringlebaai. Dit was na bewering veroorsaak deur iemand wat ’n fakkel afgevuur het.
’n 34-jarige man is in verband met die brand in hegtenis geneem.
Teen verlede naweek het die brand in die rigting van Gordonsbaai versprei en oor die Kogelberg tot langs die R44 gewoed. Digte rook het deur die week vanaf Kogelbaai oor Kaapstad en die omliggende gebiede getrek.
Minstens 11 500 ha is al in dié brand verwoes.
Dit brand steeds in omgewing van Kogelbaai